Republic RF-84F Thunderflash

Republic RF-84F Thunderflash var et amerikanskbygd rekognoseringsfly basert på jagerflyet F-84F Thunderstreak. RF-84F hadde kamerautstyret i nesen, noe som gjorde det nødvendig å flytte luftinntakene til roten av vingene. Flyet fløy første gang i februar 1952, og 715 RF-84F Thunderflash ble produsert (inkludert konversjoner av F-84F jagerfly ). RF-84F ble i tillegg til det amerikanske flyvåpenet brukt av en rekke NATO-land, deriblant Norge.

 RF-84F Thunderflash i Luftforsvaret 

RF-84F Thunderflash ble operativ med 717 skvadron i 1956. De første av i alt 31 fly ble levert fra 26. mai 1956, og ble brukt frem til 1969 da de ble erstattet av RF-5A.

 Dimensjoner RF-84F Thunderflash Vingespenn 10,21 m Lengde 14,48 m Høyde 4,57 m  Ytelser  Topphastighet 1 014 km/t Marsjhastighet 872 km/t Maksimal lastet vekt 11 417 kg Rekkevidde 3 219 km Annet Mannskap 1 Motor 1× Wright J-65-W-7 Bestykning 4× 12,7 mm maskinkanoner

 Ulykker 

 Den 1. august 1960, kolliderte en RF-84F Thunderflash med fjellet Styggmann, i fjellområdet Skrim i Kongsberg kommune. Vrakrester av flyet kan fortsatt bli funnet på fjellet, jetmotoren inkludert. På grunn av at piloten fløy i lav høyde, hadde han ikke tid til å skyte seg ut, og omkom i kollisjonen. Piloten het Finn Erik Andersen, og etterlot seg en kone og en sønn på fem måneder.

 Referanser 

 Eksterne lenker 
 RF-84 ved Norsk Luftfartsmuseum, Bodø
 RF-84 ved Flyhistorisk museum, Sola

Kategori:Rekognoseringsfly
Kategori:Utstyr brukt av Luftforsvaret